b'\n_START_ARTICLE_\nSlap Powerscourt\n_START_PARAGRAPH_\nSlap Powerscourt (irsko Eas Chonaill ) je slap na reki Dargle  blizu Enniskerryja v grofiji Wicklow na Irskem. Je v dolini, obkro\xc5\xbeeni s pogorjem Djouce in Great Sugar Loaf. Z vi\xc5\xa1ino 121 metrov je najvi\xc5\xa1ji slap na Irskem. Slap in okoli\xc5\xa1ka dolina sta v posesti Powerscourt._NEWLINE_Dostop proti slapu je obkro\xc5\xbeen z bukovim, hrastovim, macesnovim in borovim gozdom, nekatera drevesa so bila posajena pred ve\xc4\x8d kot 200 leti. Rastejo tudi veli\xc4\x8dastne sekvoje, ki izvirajo iz Kalifornije in so bile zasajene po letu 1860._NEWLINE_V dolini \xc5\xbeivijo tudi sika jeleni, ki so bili na Irsko pripeljani leta 1858, in druge \xc5\xbeivali. Od ptic najdemo \xc5\xa1\xc4\x8dinkavce, kukavice, krokarje in penice.'